પ્રાપ્ત વિગતો મુજબ ઢાંકી પમ્પિંગ સ્ટેશનથી મોરબી, જામનગર અને કચ્છને પાણી પૂરું પાડવા માટે નાખવામાં આવેલી નર્મદા યોજનાની મુખ્યલાઈનમાં માણાબા ગામ નજીક અસામાજિક તત્વો દ્વારા ભંગાણ કરી મુખ્ય વાલ્વ તોડી નાંખતા ૫૦ લાખ લીટર જેટલું પાણી વેડફાયું હતું એ મામલે જીડબ્લ્યુઆઈએલના એસ. કે. અગ્રાવતે જિલ્લા કલેકટરને લેખિત અરજી આપી જણાવ્યું હતું કે અત્યારે કેનાલ બંધ હોવાથી મોરબી, જામનગર અને કચ્છ માટે પીવાના પાણીનો આ એક માત્ર સ્ત્રોત છે જો અસામાજિક તત્વો પાણી ચૉરી ચાલુ રાખે તો મુશ્કેલી સર્જાવાની ભીતિ પણ વ્યક્ત કરવામાં આવી હતી.